Diari Oficial de la Generalitat Valenciana


Sumari del DOGV 8348, del 27-07-2018 (2018/7410)

RESOLUCIÓ de 18 de juliol de 2018, del director general d'Esport, per la qual es resol la convocatòria de subvencions destinades a entitats participants en el nivell d'iniciació al rendiment en els XXXVI Jocs Esportius de la Comunitat Valenciana per al curs/temporada 2017-2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7410


Data del document
:   18-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 18 de juliol de 2018, del director general d'Esport, per la qual es resol la convocatòria de subvencions destinades a entitats participants en el nivell d'iniciació al rendiment en els XXXVI Jocs Esportius de la Comunitat Valenciana per al curs/temporada 2017-2018. [2018/7410]  
L'Ordre 23/2017, de 14 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions a entitats participants en el nivell d'iniciació al rendiment en els Jocs Esportius de la Comunitat Valenciana (DOGV 8065, 19.06.2017), estableix en l'article 3.1 que el procediment s'iniciarà d'ofici, en règim de concurrència competitiva, per convocatòria pública mitjançant una resolució.  
Per això, en virtut de les facultats conferides en l'esmentada Ordre 23/2017, de 14 de juny, de la Conselleria d'Educació, Investigació, Cultura i Esport, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la conselleria esmentada, el director general d'Esport va convocar, per la Resolució de 26 de març de 2018, subvencions a entitats participants en el nivell d'iniciació al rendiment en els XXXVI Jocs Esportius de la Comunitat Valenciana per al curs/temporada 2017-2018.(DOGV 8269, 09.04.2018).  
  
En l'article 5 de l'esmentada Ordre 23/2017, de 14 de juny, de la Conselleria d'Educació, Investigació, Cultura i Esport, s'estableix la designació de la comissió tècnica d'avaluació i els criteris de valoració.  
  
Una vegada formalitzats els actes d'instrucció corresponents i en virtut del que disposen els articles 59 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Concedir a les entitats que s'indiquen a continuació les següents subvencions per un import total de 300.000 euros.  
  
  
Segon  
Desestimar la concessió de subvencions a les entitats que es detallen, per no complir els apartats de la Resolució de 26 de març de 2018 que se citen:  
  
Entitat Motiu  
FUNDACIÓN FAIR PLAY PARA EL DESARROLLO Y FOMENTO DEPORTIVO No compleix el punt segon   
(No es entitat inscrita ni participa en el nivell IR)  
CLUB MURO BÀSQUET ALMOROIG No compleix el punt quart   
(Forma de presentació)  
BÀSQUET CLUB PEÑÍSCOLA No compleix el punt quart   
(Forma de presentació)  
CLUB D'ATLETISME LA POBLA DE VALLBONA No compleix el punt quart   
(Forma de presentació)  
  
  
Tercer  
Les entitats beneficiàries hauran de complir les obligacions a què es refereix l'article 8 de l'Ordre 23/2017, de 14 de juny, de la Conselleria d'Educació, Investigació, Cultura i Esport, i justificar les ajudes en la forma establida en l'article 13 de l'esmentada ordre.  
  
  
Quart  
Autoritzar i disposar els fons a favor de tots i cada un dels beneficiaris que es detallen en el punt primer i per les quantitats que s'hi indiquen, amb càrrec al crèdit existent en el capítol IV, línia pressupostària 16.73.24.896.79, línia de subvenció S0106000 dels pressupostos de la Generalitat per a l'any 2018, per un import màxim de 300.000 euros.  
  
  
Cinqué  
Les entitats hauran d'aportar, per mitjans propis o aliens, la part de finançament del pressupost final de les despeses que generen les quotes de participació en el nivell d'iniciació al rendiment i que no està coberta per l'ajuda que es concedeix per aquest acte.  
  
Sisé  
Publicar en el Diari Oficial de la Generalitat Valenciana la present resolució, de conformitat amb el punt 10.1 de la Resolució de convocatòria de 26 de març de 2018, del director general d'Esport.  
  
De conformitat amb el que estableixen els articles 112, 123 i 124 de la Llei 39/2105, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les entitats podran interposar un recurs potestatiu de reposició o bé, directament, un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 18 de juliol de 2018.- El director general d'Esport: Josep Miquel Moya Torres.